**Ministru kabineta noteikumu projekta "Grozījums Ministru kabineta 2015. gada 10. novembra noteikumos Nr. 645 "Darbības programmas "Izaugsme un nodarbinātība" 5.6.2. specifiskā atbalsta mērķa "Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām" īstenošanas noteikumi"" sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (nepārsniedzot 500 zīmes bez atstarpēm) | Ministru kabineta (turpmāk – MK) noteikumu projekts "Grozījums Ministru kabineta 2015. gada 10. novembra noteikumos Nr. 645 "Darbības programmas "Izaugsme un nodarbinātība" 5.6.2. specifiskā atbalsta mērķa "Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām" īstenošanas noteikumi"" (turpmāk – noteikumu projekts) izstrādāts, lai precizētu atmaksājamās palīdzības mehānismu 5.6.2. specifiskās atbalsta mērķim "Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām" (turpmāk – 5.6.2. SAM) atbilstoši pieejai, kādu Eiropas Komisija piemēro darbības programmas līmenī attiecībā uz finanšu korekcijām.  MK noteikumi stājas spēkā parastajā kārtībā (nākamajā dienā pēc MK noteikumu izsludināšanas). |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | MK noteikumu projekts izstrādāts, pamatojoties uz Eiropas Savienības struktūrfondu un Kohēzijas fonda 2014.–2020. gada plānošanas perioda vadības likuma 20. panta 13. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Šobrīd MK 2015. gada 10. novembra noteikumi Nr. 645 "Darbības programmas "Izaugsme un nodarbinātība" 5.6.2. specifiskā atbalsta mērķa "Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām" īstenošanas noteikumi" nosaka, ka gadījumā, ja projekta iznākuma rādītāji (*atjaunoto degradēto teritoriju platība, kas pielāgota jaunu komersantu izvietošanai vai esošo komersantu paplašināšanai, lai sekmētu nodarbinātību un ekonomisko aktivitāti pašvaldībās; jaunizveidoto darba vietu skaits atbalstītajās teritorijās; atbalstītajā teritorijā atrodošos komersantu nefinanšu investīcijas pašu nemateriālajos ieguldījumos un pamatlīdzekļos*) noteiktajā laikā pēc projekta pabeigšanas netiek sasniegti, tiek piemērots atmaksājamās palīdzības mehānisms, t.i., finansējuma saņēmējs atmaksā Centrālajai finanšu un līgumu aģentūrai (turpmāk – CFLA) Eiropas Reģionālās attīstības fonda (turpmāk – ERAF) un virssaistību finansējumu proporcionāli tā iznākuma rādītāja vērtībai, kura izpilde proporcionāli ir vismazākā.  2. Ņemot vērā, ka 5.6.2. SAM projekta iesniedzējam projekta iesnieguma iesniegšanas brīdī ir grūti precīzi prognozēt projekta iznākuma rādītāja rašanās vietas (degradētā teritorija, kas ir atjaunota vai kuru plānots atjaunot projekta ietvaros) ekonomisko attīstību, noteiktajā laikā pēc projekta pabeigšanas var būt situācija, kad kāda iznākuma rādītāja sasniegšana nebūtiski atpaliek no projektā plānotā apmēra. Tāpēc MK noteikumu projekts paredz pārskatīt atmaksājamās palīdzības mehānismu (formulu), nosakot, ka atmaksa par iznākuma rādītāju neizpildi sākas virs 15% neizpildes, nevis no 1%, kā tas ir noteikts šobrīd. Precizētais nosacījums ir labvēlīgs pašvaldībām. Vienlaikus 15% elastības pieeja tiks salāgota ar Finanšu ministrijas finanšu korekciju vadlīnijās[[1]](#footnote-2) noteikto pieeju, jo finanšu korekciju gadījumā 15% novirze no plānotā sasniedzamo rezultātu apjoma tiek uzskatīta par nebūtisku novirzi, kā arī Eiropas Komisija nepiemēro sankcijas darbības programmas līmenī.  3. Aprēķinot atmaksājamās palīdzības apmēru, formulas C vērtībā izmanto faktiski izlietoto projekta ERAF finansējumu.  4. Šobrīd nevienam 5.6.2. SAM finansējuma saņēmējam nav piemērots atmaksājamās palīdzības mehānisms, kā rezultātā atmaksājamās palīdzības mehānisms visiem tiks piemērots vienādi, neradot nevienam priekšrocības.  VARAM sadarbībā ar CFLA nodrošinās, ka visi projektu iesniedzēji un finansējuma saņēmēji tiek informēti par MK noteikumu projektā iekļauto grozījumu un tā piemērošanu 5.6.2. SAM ietvaros apstiprināto, iesniegto un plānoto projektu īstenošanā, kā arī tiks veikti grozījumi vienošanās par projektu īstenošanu. |
| 3. | Projekta izstrādē iesaistītās institūcijas | Vides aizsardzības un reģionālās attīstības ministrija (turpmāk – VARAM), Finanšu ministrija (turpmāk – FM), Latvijas Lielo pilsētu asociācija (turpmāk – LLPA). |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 5.6.2. SAM finansējuma saņēmēji. |
| 2. | Tiesiskā regulējuma ietekme uz tautsaimniecību un administratīvo slogu | Vērtējot MK noteikumu projekta īstenošanas ietekmi uz administratīvajām procedūrām un to izmaksām, nav identificēts administratīvā sloga palielinājums ne potenciālajam finansējuma saņēmējam, ne Eiropas Savienības fondu vadībā iesaistītajām institūcijām. |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrībai ir iespējas līdzdarboties noteikumu projekta izstrādē šādā veidā:   1. rakstiski sniegt viedokli par MK noteikumu projektu tā izstrādes stadijā, pēc MK noteikumu projekta ievietošanas VARAM tīmekļvietnes sadaļā "Sabiedrības līdzdalība" laika periodā no 2018. gada 18. septembra līdz 2018. gada 2. oktobrim; 2. sagatavot atzinumu par MK noteikumu projektu pēc tā izsludināšanas Valsts sekretāru sanāksmē.   MK noteikumu projekts tiks saskaņots ar FM, Tieslietu ministriju, Latvijas Pašvaldību savienību, LLPA un biedrību "Reģionālo attīstības centru apvienība". |
| 2. | Sabiedrības līdzdalība projekta izstrādē | MK noteikumu projekta izstrādes procesā ir notikušas konsultācijas ar FM un LLPA. |
| 3. | Sabiedrības līdzdalības rezultāti | FM un LLPA atbalsta MK noteikumu projekta tālāku virzību. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | VARAM, 5.6.2. SAM finansējuma saņēmēji un CFLA. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | MK noteikumu projekta īstenošana tiks veikta esošo cilvēkresursu ietvaros. Saistībā ar MK noteikumu projekta izpildi nebūs nepieciešams veidot jaunas institūcijas vai likvidēt, reorganizēt esošās. |
| 3. | Cita informācija | Nav |

Vides aizsardzības un reģionālās attīstības ministrs Kaspars Gerhards

L. Dorbe, 66016767

[liene.dorbe@varam.gov.lv](mailto:liene.dorbe@varam.gov.lv)

1. Finanšu ministrijas 2017. gada 22. augusta vadlīnijas Nr.2.7. "[Vadlīnijas par finanšu korekciju piemērošanu, ziņošanu par Eiropas Savienības fondu ieviešanā konstatētajām neatbilstībām, neatbilstoši veikto izdevumu atgūšanu 2014.-2020.gada plānošanas periodā](http://www.esfondi.lv/upload/00-vadlinijas/22_08_2017_2.7_neatbilstibu-vadlinijas.zip)" [↑](#footnote-ref-2)